CELEX: 32007R1501
Language: sl
Date: 2007-12-18
Title: Uredba Komisije (ES) št. 1501/2007 z dne 18. decembra 2007 o izdaji dovoljenja za novo uporabo endo-1,4-beta-ksilanaze EC 3.2.1.8 (Safizym X) kot krmnega dodatka (Besedilo velja za EGP)

19.12.2007   
            
            
               SL
            
            
               Uradni list Evropske unije
            
            
               L 333/57
            
         
      UREDBA KOMISIJE (ES) št. 1501/2007
   z dne 18. decembra 2007
   o izdaji dovoljenja za novo uporabo endo-1,4-beta-ksilanaze EC 3.2.1.8 (Safizym X) kot krmnega dodatka
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil predložen zahtevek za izdajo dovoljenja za pripravek iz Priloge k tej uredbi. V skladu s členom 7(3) Uredbe (ES) št. 1831/2003 so bili temu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za uvrstitev nove uporabe pripravka endo-1,4-beta-ksilanaze EC 3.2.1.8, ki ga proizvaja Trichoderma longibrachiatum (CNCM MA 6-10W) (Safizym X), kot krmnega dodatka za race, uvrščenega v skupino dodatkov „zootehnični dodatki“.
            
         
               (4)
            
            
               Uporaba pripravka endo-1,4-beta-ksilanaze EC 3.2.1.8, ki jo proizvaja Trichoderma longibrachiatum (CNCM MA 6-10W), je bila dovoljena brez časovne omejitve za piščance za pitanje z Uredbo Komisije (ES) št. 1453/2004 (2), brez časovne omejitve za purane za pitanje z Uredbo Komisije (ES) št. 943/2005 (3) ter brez časovne omejitve za kokoši nesnice z Uredbo Komisije (ES) št. 1810/2005 (4) in za deset let za pujske (odstavljene) z Uredbo Komisije (ES) št. 497/2007 (5).
            
         
               (5)
            
            
               Predloženi so bili novi podatki v podporo zahtevku za izdajo dovoljenja za race. Evropska agencija za varnost hrane („Agencija“) je v svojem mnenju z dne 10. julija 2007 sklenila, da endo-1,4-beta-ksilanaza EC 3.2.1.8, ki jo proizvaja Trichoderma longibrachiatum (CNCM MA 6-10W) (Safizym X) nima škodljivega vpliva na zdravje živali, ljudi ali okolje (6). Poleg tega je ugotovila, da navedeni pripravek ne pomeni kakršnega koli drugega tveganja, ki bi v skladu s členom 5(2) Uredbe (ES) št. 1831/2003 izključevalo izdajo dovoljenja za to dodatno kategorijo živali. V skladu s tem mnenjem je uporaba navedenega pripravka učinkovita pri izboljšanju prebavljivosti krme. Agencija meni, da ni potrebe po posebnih zahtevah za spremljanje po vključitvi v promet. Potrdila je tudi poročilo o metodi analize krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (6)
            
            
               Ocena navedenega pripravka je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljeno v Prilogi k tej uredbi.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „pospeševalci prebavljivosti“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. decembra 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 268, 18.10.2003, str. 29. Uredba, kakor je bila spremenjena z Uredbo Komisije (ES) št. 378/2005 (UL L 59, 5.3.2005, str. 8).
   
      (2)  UL L 269, 17.8.2004, str. 3.
   
      (3)  UL L 159, 22.6.2005, str. 6.
   
      (4)  UL L 291, 5.11.2005, str. 5. Uredba, kakor je bila spremenjena z Uredbo (ES) št. 184/2007 (UL L 63, 1.3.2007, str. 1).
   
      (5)  UL L 117, 5.5.2007, str. 11.
   
      (6)  Mnenje Znanstvenega odbora za dodatke k prehrani in proizvode ali snovi, ki se uporabljajo v prehrani živali, o varnosti in učinkovitosti encimskega pripravka Safizym X (endo-1,4-beta-ksilanaza) kot krmnega dodatka za race v skladu z Uredbo (ES) št. 1831/2003. Sprejeto 10. julija 2007. The EFSA Journal [Bilten EFSA] (2007) 520, str. 1–8.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
                  (trgovsko ime)
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  Enota aktivnosti/kg popolne krmne mešanice z vsebnostjo vlage 12 %
               
            
                  Kategorija zootehničnih dodatkov. Funkcionalna skupina: pospeševalci prebavljivosti
               
            
                  4a1613
               
               
                  Société Industrielle Lesaffre
               
               
                  Endo-1,4-beta-ksilanaza
                  EC 3.2.1.8
                  (Safizym X)
               
               
                  
                               
                           
                           
                              Sestava dodatka:
                              Pripravek iz endo-1,4-beta-ksilanaze, ki jo proizvaja Trichoderma longibrachiatum (CNCM MA 6-10W) z najmanjšo aktivnostjo:
                              
                                           
                                       
                                       
                                          v obliki prahu: 70 000 IFP (1)/g
                                       
                                    
                                           
                                       
                                       
                                          v tekoči obliki: 7 000 IFP/ml
                                       
                                    
                        
                               
                           
                           
                              Lastnosti aktivne snovi:
                              Endo-1,4-beta-ksilanaza, ki jo proizvaja Trichoderma longibrachiatum (CNCM MA 6-10W)
                           
                        
                               
                           
                           
                              Analizna metoda (2):
                              Test reduktivnega sladkorja za endo-1,4-beta-ksilanazo s kolorimetrično reakcijo reagenta dinitrosalicilne kisline na donos reduktivnega sladkorja.
                           
                        
               
                  Race
               
               
                  —
               
               
                  700 IFP
               
               
                  —
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
                           
                        
                              2.
                           
                           
                              Priporočeni odmerek na kilogram popolne krmne mešanice: 2 800 IFP
                           
                        
                              3.
                           
                           
                              Za uporabo v krmnih mešanicah, bogatih z neškrobnimi polisaharidi (večinoma arabinoksilani), npr. z vsebnostjo več kakor 50 % pšenice.
                           
                        
               
                  8.1.2018
               
            
         (1)  11 IFP je količina encima, ki sprosti 1 mikromol reduktivnih sladkorjev (ekvivalentov ksiloze) iz ksilana iz ovsa na minuto pri pH 4,8 in 50 °C.
      
         (2)  Podrobnosti o analiznih metodah so na voljo na naslednjem naslovu referenčnega laboratorija Skupnosti: www.irmm.jrc.be/crl-feed-additives